פירוש נוסף ערך זה עוסק במשורר וחכם מקראי. אם התכוונתם לרבה של לבוב מחבר הספר בשם זה, ראו אברהם רפפורט.
משוררי תהלים: דָוִד (במרכז), אָסָף (משמאל), הֵימָן ואֵיתָן הָאֶזְרָחִים (שניהם מימין, איתן לובש גלימה אדומה), על חלון כנסייה בלגניצה, פולין
**אֵיתָן הָאֶזְרָחִי**, הוא משורר וחכם המוזכר בתנ"ך. על שמו נקרא מזמור פ"ט בתהלים, הפותח במילים: "מַשְׂכִּיל לְאֵיתָן הָאֶזְרָחִי".

אזכורים במקרא
-------------

אֵיתָן נזכר בין הַלְּוִיִּים הַמְּשׁוֹרְרִים שהתמנו על השִׁירָה במשכן על ידי דָוִד ולאחר מכן המשיכו בתפקידם גם במקדש, ומוצג כצאצא של מְרָרִי בן לֵוִי. לעומת זאת, בספר דברי הימים א', פרק ב', פסוק ו' אֵיתָן והֵימָן (גם הוא מכונה "הָאֶזְרָחִי", וגם הוא ממשוררי תְּהִלִּים) מוצגים כבני זֶרַח בן יְהוּדָה. יש המשערים שֶׁהַשֵּׁם של אביהם זֶרַח הוא מקור הכינוי "הָאֶזְרָחִי", ושהם יוחסו מאוחר יותר כצאצאי לֵוִי כדי להצדיק את פעולתם בין הַלְּוִיִּים הַמְּשׁוֹרְרִים. בכל מקרה, המשוררים אָסָף, הֵימָן, ואֵיתָן עמדו זה לצד זה כשהופיעו במסגרת תפקידם, כשהֵימָן באמצע, אָסָף מימינו, ואֵיתָן משמאלו (ראו ספר דברי הימים א', פרק ו' פסוקים י"ח, כ"ד, כ"ח).

אֵיתָן הוזכר גם בספר מלכים (יחד עם הֵימָן, כַלְכֹּל, וְדַרְדַּע, גם הם בני זֶרַח) כמדד לכישרון וחכמה, כאשר תוארה חכמת שלמה:

"וַיִּתֵּן אֱלֹהִים חָכְמָה לִשְׁלֹמֹה וּתְבוּנָה הַרְבֵּה מְאֹד וְרֹחַב לֵב כַּחוֹל אֲשֶׁר עַל שְׂפַת הַיָּם: וַתֵּרֶב חָכְמַת שְׁלֹמֹה מֵחָכְמַת כָּל בְּנֵי קֶדֶם וּמִכֹּל חָכְמַת מִצְרָיִם. וַיֶּחְכַּם מִכָּל הָאָדָם מֵ**אֵיתָן הָאֶזְרָחִי** וְהֵימָן וְכַלְכֹּל וְדַרְדַּע בְּנֵי מָחוֹל וַיְהִי שְׁמוֹ בְכָל הַגּוֹיִם סָבִיב."

אזכורים בתלמוד הבבלי ובפרשניו
-----------------------------

מתקופת בית שני נחלקו חכמים על זיהויו.
בתלמוד הבבלי ובמדרשים מובאת דעה שאיתן האזרחי הוא אברהם אבינו. למשל בדרשה בתלמוד שנסמכת על פרשנות על פי מידת גזירה שווה: 

> 
> אמר רב איתן האזרחי זה הוא אברהם אבינו, כתיב הכא (תהלים פט, א) איתן האזרחי, וכתיב התם (ישעיהו מא, ב) מי העיר ממזרח צדק [וגו']
> 
> 
> 
> 

.

דעה זו הועתקה על ידי כמה פרשנים, כגון רש"י.

רש"י גם כתב בפירושו לתהילים:

"איתן האזרחי - גם הוא אחד מן חמשה אחים המשוררים, ורבותינו פירשוהו באברהם אבינו על שם מי העיר ממזרח".
אמנם לעומתו בעלי התוספות חולקים ובתוספות שם הביא גרסה שאיתן האזרחי הנזכר כאן הוא יעקב אבינו וזו לשונם; 

> 
> ויש ספרים דקא חשיב אברהם ואיתן האזרחי וגריס לקמן דקא חשיב אברהם וקא חשיב איתן והאמר רב איתן האזרחי הוא אברהם? ומשני, איתן האזרחי דקא חשיב הכא יעקב, וקשה להאי גירסא דמנא לן דדוד כתב ספרו על ידי אברהם כיון דאיתן האזרחי לאו היינו אברהם.
> 
> 
> 
>

אזכורים אצל הפרשנים המאוחרים
----------------------------

כאמור לעיל לדעת התלמוד איתן זה אברהם.
דעה זו הועתקה על ידי כמה פרשנים, כגון רש"י. רש"י גם כתב בפירושו לתהילים:

"איתן האזרחי - גם הוא אחד מן חמשה אחים המשוררים, ורבותינו פירשוהו באברהם אבינו על שם מי העיר ממזרח"
לעומת זאת, הרד"ק ועוד פרשנים נודעים משערים שמדובר באיתן בן זרמי אביו של לוי, וכך כותב הרד"ק:

"מאיתן האזרחי - כתרגומו מאיתן בר זרח אלה הארבע מצאנו אותם בבני זרח בן יהודה איתן והימן וכלכל ודרדע והנה אומר כי השלשה אלה היו בני מחול א"כ לא היו הם ובלויים מצאנו בתלים במשוררים משכיל **לאיתן** האזרחי משכיל **להימן** האזרחי **ומצאנו בדברי הימים בבני גרשון בן לוי בן איתני בן זרחי ואפשר שזה הוא איתן האזרחי ואיתני ואיתן קרובים** והם והימן מצאנו בבני קהת הימן המשור' אבל כלכל ודרדע לא מצאנו אותם בלויים. וחז"ל דרשו ויחכם מכל האדם זה אדם הראשון ומה הייתה חכמתו של אדם הראשון שקרא מחכמתו שמות לכל הבהמות ולכל עוף השמים מאיתן האזרחי זה אברהם אבינו שנאמר משכיל לאיתן האזרחי הימן זה משה שנאמר בכל ביתי נאמן הוא וכלכל זה יוסף שנאמר ויכלכל יוסף דרדע זה דור המדבר דור שיש בהם דעה בני מחול שנמחל להם מעשה העגל"
במסכת בבבא בתרא בתלמוד הבבלי מייחסים את כתבי דוד בין היתר לאיתן (הגמרא מסבירה שם שלא נזכר איתן במפורש כיוון שאיתן הוא אברהם):

> 
> דוד כתב ספרו על ידי עשרה זקנים: על ידי אדם הראשון, על ידי מלכי-צדק, ועל ידי אברהם, ועל ידי משה, ועל ידי הימן ועל ידי ידותון, ועל ידי אסף, ועל ידי שלושה בני קורח
> 
> 
> 
> 

.

לקריאה נוספת
------------

* הערך: איתן, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 43.

קישורים חיצוניים
----------------

* יוסף זליגר, בני קרח באתר פרויקט בן-יהודה

הערות שוליים
------------

1. ↑  ספר תהלים, פרק פ"ט, פסוק א'
2. ↑  ספר דברי הימים א', פרק ו', פסוקים כ"ז–כ"ט
3. ↑  *עולם התנ"ך - דברי הימים א*, הוצאת "דברי הימים", 1999, עמוד 101
4. ↑  ספר דברי הימים א', פרק ב', פסוק ו'
5. ↑  ספר מלכים א', פרק ה', פסוק י"א.
6. ↑  בבא בתרא דף טו. וברוח דברים אלו מדרש תהלים (בובר) מזמור נד, וזוהר כרך ב (שמות) משפטים דף קי ע"א "איתן האזרחי אברהם איהו
7. ↑  ראו: רש"י מלכים א, ה, יא, ועוד. ואודות רש"י ראה להלן
8. ↑  שם.
9. ↑  ראו: רש"י מלכים א, ה, יא, ועוד. ואודות רש"י ראה להלן
10. ↑  שם.
11. ↑  רלב"ג, מלכים שם. וראה רבנו בחיי במדבר ד, מז.
12. ↑  במלכים שם
13. ↑  בבא בתרא, י"ד ע'ב-ט"ו ע'א.

| נביאים בתנ"ך (מסורת ישראל) |
| --- |
| בתורה | 

|  |  |
| --- | --- |
| לפני תקופת האבות | אדם • נח • **נבואתם לא נכתבה מפורש:** שם • עבר                                                    |
| מתקופת האבות ואילך | אברהם • יצחק • יעקב • משה • אהרן • אלדד ומידד |

 |
| בנביאים | 

|  |  |
| --- | --- |
| נביאים ראשונים | יהושע בן נון • שמואל • גד החוזה • נתן • דוד המלך • שלמה • אחיה השילוני • שמעיה • איש האלוהים מיהודה • יהוא בן חנני • אליהו הנביא • מיכיהו בן ימלה • אלישע |
| נביאים אחרונים | ישעיהו • ירמיהו • אוריהו בן שמעיהו • יחזקאל • הושע • יואל • עמוס • עובדיה (ספר עובדיה) • יונה בן אמיתי • מיכה • נחום • חבקוק (ספר חבקוק) • צפניה בן כושי • חגי • זכריה • מלאכי (ספר מלאכי) |

 |
| בכתובים | דניאל • עדו • חנני הרואה • עזריהו בן עודד • יחזיאל הלוי • אליעזר בן דודוהו • זכריה בן יהוידע • עודד |
| שבע הנביאות | שרה • מרים • דבורה • חנה • אביגיל • חולדה • אסתר |
| שונות | 

|  |  |
| --- | --- |
| נבואתם לא נכתבה מפורש | פינחס • אלקנה • עלי • אמוץ • בארי • חנן בן יגדליהו • מחסיה • נריה • ברוך בן נריה • שריה • מרדכי היהודי • זכריהו • מהזקנים שכתבו תהילים: אסיר • אלקנה • אביאסף • אסף • הימן • ידותון • איתן האזרחי |
| נבואה זמנית | שבעים הזקנים (של משה) • שאול                                                                        |
| עוד | הנביא מבית אל • אשת ישעיהו |

 |
| נביאיאומות העולם | בעור • בלעם בן בעור • איוב • אליפז התימני • בלדד השוחי • צופר הנעמתי • אליהוא בן ברכאל הבוזי |
| מושגים | 

|  |  |
| --- | --- |
| כלליים | הנבואה במסורת ישראל • הקדשה לנבואה • בני הנביאים                      |
| עוד | הנבואה הקלאסית בישראל • הכובש נבואתו • מצווה לשמוע בקול נביא (מצוה:לשמוע אל נביא אמת) • נביא שקר (רשימת נביאי שקר בתנ"ך) |

 |
| רשימת נביאים בתנ"ך • הבהרה: תבנית זו עוסקת בנביאים בתנ"ך. לא בספרי התנ"ך ולא באישים בתנ"ך • הרשימה לפי המסורת היהודית |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1224190211
* VIAF: 3160975503317281302
* WorldCat (עם VIAF): 3160975503317281302

 |